AOT รับผลตอบแทน “คิงเพาเวอร์” ดันรายพุ่ง 3 เท่าตัว จับตากำไรปี 63/64 โตทะลัก 4 หมื่นลบ.
AOT รับผลตอบแทน "คิงเพาเวอร์" ดันรายพุ่ง 3 เท่าตัว จับตากำไรปี 63/64 โตทะลัก 4 หมื่นลบ.
AOT รับผลตอบแทน "คิงเพาเวอร์" ดันรายพุ่ง 3 เท่าตัว จับตากำไรปี 63/64 โตทะลัก 4 หมื่นลบ.
21 มิ.ย. 2562

บริษัท ท่าอากาศยานไทย จำกัด (มหาชน) หรือ AOT คาดในงวดปี 63/64 (ต.ค.63- ก.ย.64) กำไรกระโดดเพิ่มขึ้นเป็น 4 หมื่นล้านบาท จากงวดปี 60/61 (ต.ค.60-ก.ย.61) มีกำไรสุทธิ 2.5 หมื่นล้านบาท หรือเพิ่มขึ้นอีก 1.5 หมื่นล้านบาท หลังจากกลุ่มคิงเพาเวอร์ ได้เสนอรายได้ขั้นต่ำรายปี (Minimum Guarantee) ทั้ง 3 สัญญา (ดิวตี้ฟรี สุวรรณภูมิ -พื้นที่เชิงพาณิชย์ สุวรรณภูมิ-ดิวตี้ฟรี ของ 3 สนามบินภูมิภาค) รวม 2.35 หมื่นล้านบาท จากในงวดปี 63/64  คาดจะได้รับส่วนแบ่งรายได้จาก 3 สัญญา บริษัทคาดจะได้รับ 8.8 พันล้านบาท หรือเพิ่มขึ้น 3 เท่าตัวจากปัจจุบัน
ทั้งนี้ ยังไม่นับรวมกิจการที่เพิ่มรายได้ใหม่อีก 3 แหล่ง ได้แก่ เมืองการบิน (Airport City),  ศูนย์ตรวจสอบและรับรองคุณภาพสินค้าก่อนส่งออก (Certify Hub) และ การให้บริการ การพาณิชย์ และการบริหารงานภายในองค์กร รวมถึงการเชื่อมโยงการทำงานกับองค์กรอื่นให้อยู่บนโลกเสมือนจริง (Digital Platform) ที่จะทำรายได้หลักหมื่นล้านบาทในระหว่างงวดปี 61/62 ถึงงวดปี 62/63
ส่วนเคาน์เตอร์ส่งมอบสินค้าปลอดอากร (Duty Free Pick-up Counter) ในสนามบินสุวรรณภูมิ คาดว่าเปิดประมูลได้ในเดือนธ.ค.62 – ต้นปี 63 ที่จะเปิดเสรี ตามที่คณะกรรมการบริษัทได้เคยมีมติไว้
ขณะที่ผลประกอบการในงวดปี 61/62 (ต.ค.61-ก.ย.62) คาดว่ากำไร (ไม่นับรวมรายการพิเศษ) จะทำสถิติสูงสุดใหม่อีกครั้ง  จากงวดปีก่อนที่มีกำไรสุทธิสูงสุดประวัติการณ์ที่ 2.5 หมื่นล้านบาท แม้ในช่วง 6 เดือนแรกของปีบัญชี จะมีจำนวนผู้โดยสารจะเติบโตเพียง 1.8% ซึ่งน้อยกว่าคาดก็ตาม